Illyustrativ foto Shu yil 1 dekabr kuni noma’lum shaxs Toshkent shahrining Yashnobod tumanida yashovchi Sh.I. (ayol)ning uyi eshigini buzib kirgan. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko‘ra, u 19 turdagi zargarlik buyumlari, 700 AQSh dollari va 1 mln. 800 ming so‘m pulini o‘g‘irlab ketgan. Mazkur holat yuzasidan jinoyat ishi qo‘zg‘atilgan. Ko‘rilgan choralar natijasida ushbu jinoyatni Mo‘ynoq ko‘chasida yashovchi J.M. sodir etganligi aniqlanib, ushlangan. Tergov davom etmoqda.